b'\n_START_ARTICLE_\nSokoto (osavaltio)\n_START_PARAGRAPH_\nSokoto on yksi Nigerian 36 osavaltiosta. Se sijaitsee maan luoteisnurkassa. Sokoton pinta-ala on 25\xc2\xa0973 neli\xc3\xb6kilometri\xc3\xa4. Vuoden 2006 v\xc3\xa4est\xc3\xb6nlaskennan alustavien tulosten mukaan Sokotossa oli noin 3\xc2\xa0697\xc2\xa0000 asukasta. Suurin v\xc3\xa4est\xc3\xb6ryhm\xc3\xa4 ovat hausat._NEWLINE_Sokoton p\xc3\xa4\xc3\xa4kaupunki on Sokoto, joka on ikivanha kaupunki ja toimi aikanaan Sokoton kalifaatin hallintokaupunkina. Suurin osa osavaltiosta kuuluu kuivaan Sahelin alueeseen; sit\xc3\xa4 ymp\xc3\xa4r\xc3\xb6iv\xc3\xa4t savanni ja yksitt\xc3\xa4iset kukkulat. Maanviljelyst\xc3\xa4 voidaan harjoittaa Sokoto-joen tulva-alueella.'